ИЗВЕШТАЈ СА 13.СЕДНИЦЕ ОПШТИНСКОГ ВЕЋА ОПШТИНЕ ЉИГ

Данас је одржана 13.седница Општинског већа на којој је донет Закључак о спровођењу Јавне расправе о Нацрту Одлуке о приступању изради Просторног плана општине Љиг за 2021-2031.годину. Јавна расправа о Нацрту одлуке одржаће се од 23.02.2021. до 10.03.2021. године, а учесници у јавној расправи су представници органа општине Љиг, грађани, удружења, стручна јавност, као и друге заинтересоване стране. Примедбе, сугестије и коментари могу да се доставе Општинској управи општине Љиг, Одељењу за општу управу на e-mail ***urbanizam.ljig@gmail.com***, предајом на писарници у канцеларији број 5 у приземљу зграде Општине Љиг, или путем поште на адресу: Општинска управа општине Љиг, Карађорђева 7, 14240 Љиг, са напоменом: „За јавну расправу о Нацрту одлуке“. По окончању јавне расправе, Општинско веће општине Љиг ће анализирати све примедбе и предлоге у јавној расправи и на основу тога сачинити извештај о одржаној јавној расправи

Веће је на данашњој седници анализирало и Извештај о раду Штаба за ванредне ситуације општине Љиг у 2020.години и Плана рада за 2021. Поред ванредног стања које је прошле године у Србији било на снази од 15.марта до 6.маја, у три наварата на територији општине Љиг била је проглашена ванредна ситуација. Два пута се то догодило због погоршаних епидемиолошких околности, а крајем јуна 2020.године због великих поплава које су погодиле ово подручје. Коначну реч о раду Штаба у прошлој и планираним активностима у текућој години даће одборници Скупштине општине Љиг на мартовској седници.